Joseph Gerard Hanefeldt

**Joseph Gerard Hanefeldt** (født 25. april 1958 i Creighton i Nebraska i USA) er katolsk biskop av Grand Island i Nebraska.
## Liv og virke
### Bakgrunn
Joseph G. Hanefeldt var sønn av Adolph og Helen Hanefeldt. Som gutt tilbrakte han sommerdagene i korn- og havreåkrene, raket høy, reparerte gjerder og skar tistler. I noen somre på videregående dyrket han og søsteren agurker for salg til Gedney Pickle Company.

Han begynte med prestestudiene ved *St. John Vianney College Seminary* ved University of St. Thomas i St. Paul i Minnesota. Han ble sendt til Pontifical North American College i Roma og studerte teologi ved Det pavelige universitet Gregoriana og sakramentalteologi ved Det pavelige atheneum San Anselmo , begge i Roma.

### Prest
Joseph Hanefeldt ble presteviet i Roma for erkebispedømmet Omaha den 14. juli 1984 av den tidligere apostoliske delegat til USA, den belgiske erkebiskop Jean Jadot.

Etter ordinasjonen var Hanefeldt skapellan ved *St. Mary's Parish* i West Point i Nebraska fra 1984 til 1988, og *St. Joan of Arc Parish* i Omaha fra 1988 til 1992. Samtidig med sine menighetsoppgaver var Hanefeldt direktør for bispedømmets *Pro-Life Office* fra 1991 til 2005. Hanefeldt ble sogneprest for *St. Joseph Parish* i Omaha i 1992 og tjenestegjorde der til 1995. Samtidig var han moderator i bispedømmerådet for katolske kvinner. Han ble deretter sogneprest i *St. Elizabeth Seton Parish* i Omaha i 1995 og ble i den stillingen til 2007.

Fra 2007 til 2012 tjenestegjorde Hanefeldt i formasjonsstaben ved *Pontifical North American College* i Roma. Tilbake i Omaha i 2012 var han sogneprest i *Christ the King Parish* til 2015.

### Biskop av Grand Island
Den 14. januar 2015 utnevnte pave Frans ham til biskop av Grand Island. Erkebiskopen av Omaha, George Joseph Lucas, ordinerte ham til biskop den 19. mars samme år; medkonsekratorer var hjelpebiskopen i Saint Paul og Minneapolis, Lee Anthony Piché, og biskopen av Rapid City, Robert Dwayne Gruss.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Kardinal Maurice Feltin (1883-1975) *1928
* Kardinal Jean Villot (1905-1979) *1954
* Kardinal Agostino Cacciavillan (1926-) *1976
* Kardinal Francis Eugene George, O.M.I. (1937-2015) *1990
* Erkebiskop George Joseph Lucas (1949- ) *1999
* Biskop *Joseph Gerard Hanefeldt* (1958- ) *2015

## Referanser